Troels Lund Poulsen (V), 2002-04-19:
Først til fru Line Barfod og betragtningerne om en barselfond: Jeg vil bare sige til fru Line Barfod, at vi i Venstre endnu ikke har gjort os tanker på det område.
Ministeren har gentagne gange fortalt, at det er hendes eget forslag.
Derfor har vi i Venstre på nuværende tidspunkt ikke gjort os tanker om, hvordan og hvorledes vi skal se på det.
Nu synes vi, at det er meget vigtigt at få denne her barselorlov til at fungere, og så må vi se på, hvordan og hvorledes den kommer til at fungere i praksis.
Jeg vil så heller ikke undlade at sige til de mange, som finder det vigtigt at kommentere min ordførertale - det takker jeg meget for, for det viser jo noget om, hvor vigtig den er, når medlemmerne synes, at den er så god - at jeg synes, det er trist, at vi ender med at diskutere alt muligt andet end det, der står i den her perspektiv- og handlingsplan for ligestilling.
Vi fortaber os i en diskussion, som har været taget mange gange før i Folketinget, og som jeg gerne tager igen, men vi diskuterer ikke de konkrete ting, der står i perspektiv- og handlingsplanen.
Til fru Mette Frederiksen vil jeg sige det samme om barselfonden, som jeg sagde til fru Line Barfod.
Og til fru Louise Frevert vil jeg sige, at for Venstre er det klart, at arbejdsmarkedet er nøglen til succes, men det betyder ikke nødvendigvis, at man ikke også kan bruge de andre mekanismer.
Jeg synes, det er meget vigtigt, at sundhedsplejerskerne også er aktive i det arbejde, de udfører.
Men det var et konkret spørgsmål fra hr. Bent Bøgsted, jeg kommenterede, hvor jeg sagde, at jeg synes, det var meget vigtigt, at indvandrerkvinderne blev gjort aktive på arbejdsmarkedet.
Det, jeg vil slå fast, er, at det er dér, integrationen sker.
Jeg går ikke ud fra, at Dansk Folkeparti mener, at integrationen sker i hjemmet, men hvis Dansk Folkeparti mener, at integrationen sker i hjemmet, så hører jeg det selvfølgelig gerne.
Jeg kan forstå, at Dansk Folkeparti måske har fundet en ny alliance med Enhedslisten.
I planen berøres mange temaer, og en række af dem vil vi med stor sandsynlighed komme til at diskutere her i Folketingssalen i dag eller i tiden fremover. Så vil jeg også gerne starte med at konstatere, at vi i modsætning til mange af vore andre europæiske kolleger er kommet langt.
Så kan vi altid diskutere, om det er langt nok, og i hvilket tempo det skal gå, og hvor meget staten skal blande sig i det videre arbejde.
Jeg er glad for at kunne stå her som ligestillingsordfører i dag, selv om jeg måske er en af dem, som man synes ikke burde tage ligestilling særlig højtideligt.
En ung dansk konfirmeret mand, der har afsluttet en lang videregående uddannelse, alle faktorer, der ifølge statistikken giver mulighed for et job i den gode ende af skalaen. Det er netop derfor, at ligestillingsdebatten endnu langtfra er afsluttet i Danmark. Forskningen viser nemlig, at jeg også i gennemsnit vil få en højere løn for det arbejde, jeg udfører, end hvis jeg havde været kvinde med samme uddannelse. For mig er det vigtigste ved ligestillingsdebatten, at der ikke forskelsbehandles.
Jeg nævnte før de karakteristika, der statistisk set ville være fordelagtige, og det på trods af den ligestilling, vi har i Danmark.
Det store problem er blot, at lige så positiv statistikken er på det område, lige så negativ er den, når vi taler om nogle, der ikke har de karakteristika.
For mig er ligestillingen mellem kønnene særdeles vigtig.
Vi er stolte over at have den grad af ligestilling, vi har i dag, og vi er stolte over, at kvinder er så selvstændige.
Jeg hører til en generation, der aldrig har oplevet det anderledes.
Men ligestilling mellem kønnene er ikke det eneste væsentlige.
Ligestilling i dag handler også om ligestilling mellem forskellige etniske grupper, mellem forskellige religioner eller mellem forskellige kulturer, og ligestilling handler om kønnenes ligestilling på tværs af alle disse forskelle.
For Venstre drejer ligestilling sig derfor om to ting: for det første om at sikre, at lovgivningen giver lige muligheder for dem, den gælder for, og for det andet, at alle har lige ret til at udnytte mulighederne i samfundet.
Ifølge statistikken har jeg bedre mulighed for at komme herind og tale.
Der er stadig flere mænd i de politiske partier, end der er kvinder, men en ting er, hvad statistikken viser, en anden ting er, hvilken konklusion vi kan drage herfra.
Kan man drage den konklusion, at fordi der er flere mænd i Folketinget, så er det også sværere for kvinder at komme herind, eller at de ikke har lige muligheder herfor?
Jeg tør ikke selv svare på spørgsmålet, men når jeg alligevel tillader mig at stille det, er det for at prioritere og pointere en enkelt ting: at vi alle har forskellige interesserer og evner.
Hvis vi gør det, er det jo netop et tegn på manglende opfattelse af ligestilling, en opfattelse af, at staten ved bedre og ikke mener, at en bestemt gruppe kan tage vare på sine egne valg.
Nej, ligestilling handler ikke om, at staten ved bedst.
Ligestilling handler ikke om, at staten bestemmer, hvornår manden skal gå på barselorlov, eller om kvinden bør aflastes mere i hjemmet.
Det hører privatlivet til, ikke lovgivningen.
Ligestilling handler derimod om, at der er lige muligheder for mænd og kvinder til at vælge, hvad de synes, der er bedst for deres situation.
Ligestilling handler med andre ord om at gøre op med forskelsbehandling baseret på køn.
Når det er sagt, vil Venstre gerne tilslutte sig den kreds, der er med til at sikre, at denne forskelsbehandling fortsat nedbringes.
KL. 10.05
Venstre mener, at vi i fremtiden bør se noget bredere på debatten om ligestilling.
Kønnenes ligestilling er vigtig, det er klart.
Det er vigtigt at fortælle de udlændinge, der kommer til landet, hvordan vi ser på ligestilling, og det er vigtigt, vi gør dem klart, at mænd og kvinder i Danmark er ligestillet, ikke bare på arbejdsmarkedet, men også retligt og socialt.
Men jeg vil også gerne advare mod den selvgodhed, jeg efterhånden har sporet i visse medier det sidste par år.
Det er den holdning, der siger til vores udlændinge, at de er lige så gode og lige så lige her i landet.
For hvordan i alverden skal vi overbevise et udenlandsk par om, at mænd og kvinder i Danmark er lige, og at vi skam ikke diskriminerer, at vi mener, vores holdning i bund og grund er den bedste for begge parter, når de finder det umuligt at få en plads på arbejdsmarkedet?
Selvfølgelig skal vi præge hinanden, så ligestillingen fortsat kan blive udbredt.
Vi skal gøre det igennem skoler, vi skal gøre det igennem debat, og vi skal gøre det igennem oplysning.
Jeg er et produkt af en tid, og jeg opfatter mine kvindelige kolleger og venner og medborgere som ligeværdige.
Det kan også være, at vi skal udbrede ligestillingen til andre og nye områder.
Venstre vil derfor opfordre til, at ligestillingsdebatten bliver en tand bredere, end vi har oplevet før.
Den skal omfatte flere emner, og det er nogle af de emner, som jeg har været inde på i min ordførertale.